Es convoca la primera reunió per a crear la futura comissió de festes
27 de maig de 2016

Carcaixent

Per a este dilluns 30 de maig s’ha convocat els diferents col·lectius i associacions de Carcaixent i tot aquell que ho desitge a una primera reunió per exposar el projecte de les Festes de 2016 i començar a treballar en la seua organització. L’objectiu fonamental és començar a establir les pautes de treball per a la creació d’un òrgan d’assessorament, consulta, participació i debat dels assumptes relacionats amb les diferents activitats festives de Carcaixent.

La regidora de Festes, Rosa Nicolau, ha reiterat la seua voluntat que les festes de Carcaixent siguen una cosa de tot el poble, “creiem que han de ser les veïnes i veïns els que decidisquen quin és el model de festes que volen, donant-los l’opció d’implicar-s'hi des de l'inici”. Rosa Nicolau també ha volgut afegir que l’Ajuntament, com a institució, formarà part activa d’esta comissió i continuarà actuant com a element de referència, donant el recolzament tant econòmic com en matèria d’organització “igual que s’ha fet en anys anteriors”.

La reunió tindrà lloc a les 19:30 hores en la Sala de Formació del Centre d'Empreses.